Probleme mari la Barca! Titularii indiscutabili s-au accidentat
Jucătorii echipei FC Barcelona, Frenkie de Jong, accidentat la gleznă, şi Pedri, cu probleme la tendon, vor fi indisponibili câteva săptămâni, informează AFP.
Frenkie de Jong a suferit o entorsă la ligamentul extern al gleznei drepte. Pedri a recidivat cu o a treia accidentare la coapsa dreaptă în acest sezon. Ambii au ieşit accidentaţi în meciul de duminică, scor 0-0, de la Bilbao.
Potrivit presei din Spania, cei doi ar putea să fie indisponibili o lună.